Mlinda lango wa timu ya Manispaa ya Halmashauri ya Manispaa ya Kinondoni ‘KMC FC’ Juma Kaseja amesema kuwa kuzingatia nidhamu, mazoezi na kujituma ndiyo siri ya yeye kudumu kwa muda mrefu kwenye ubora wake katika tasnia ya soka hapa nchini. Kaseja ambaye hivi karibuni jina lake limejumuishwa miongoni mwa wachezaji wanaounda kikosi cha Taifa Stars kwaajili ya michuano ya Kombe la Mataifa Afrika kwa wachezaji wa ndani ikiwa mchezaji atajituma mazoezi na kufuata kanuni za msingi basi hakuna kitakachoharibika. “Wengi wanasema wanavyojiskia ila ukweli ni kwamba mpira una kanuni zake, nidhamu, juhudi na kuskiliza ndiko kumenifanya niwe hapa mpaka leo hakuna kingine,” amesema Kaseja. Makipa wengine ambao wameitwa na Kaimu Kocha, Ettiene Ndayiragije ni pamoja na Metacha Mnata wa Yanga na Aish Manula wa Simba. Katika kuwania kufuzu michuano ya CHAN, Tanzania inatarajiwa kumenyana na Kenya Julai 28 uwanja wa Taifa na inatarajia kuingia kambini Julai 21.    